د پښتنو ماشومانو یو بل سکول الوځول شوی
په پاکستان کې مذهبي تندلارې تر اوسه یواځې د پښتنو په سېمو کې سکولونه ورانوي. د غېر سرکاري شمېرو تر مخه تندلارو په تېرو څو کلنو کې په پښتونخوا او فاټا کې د زرو نه زیات سکولوه ویجاړ کړي
واشنګټن-ډي-سي — د پاکستان قباېلي سېمه خېبر اېجنسې په ناله ملک دین خېل علاقه کې نامعلومه وسله والو یو پراېمري سکول په بم الوځولی. د دې وړاندې هم روانه میاشت کې د جولاېي په ۶ مه نېټه تندلارو وسله والو په باجوړ کې یو سکول الوځولې وو. د پاکستان په قباېلي سېمو او پښتونخوا صوبه کې تندلارې د سکولونو پرضد تبلېغات کوي. او چرته چې یې وس رسي هلته سکولونه په بمونو الوځوي یا ماشومان او د هغوي مور پلار یروي. تندلارې مذهبي ډلې د سکول تعلېم دنیاوي مقصد او د مذهب پرضد یې ګڼي. د مسلمانانو اکثرېتي میانه رو دېني علما د تندلارو دغه پروپېګنډه غېر شرعي او غېر اسلامي ګڼي. په پاکستان کې مذهبي تندلارې تر اوسه یواځې د پښتنو په سېمو کې سکولونه ورانوي. د غېر سرکاري شمېرو تر مخه تندلارو په تېرو څو کلنو کې په پښتونخوا او فاټا کې د زرو نه زیات سکولوه ویجاړ کړي. په پاکستان کې د یوې اندازې تر مخه په یو پراېمري سکول کې د دریوسوؤ نه تر پېنځه سوؤ پوری ماشومان زده کړې کوي. پدغه حساب تر اوسه د وېجاړ شوو سکولونو له امله نزدې یو ملېن پښتنو ماشومانو تعلېم کې یا خلل راغلې او یا بیا بېخي د تعلېمی هڅو نه جدا کړل شوي.